กลุ่ม WHA จับมือ “อบต. ตาสิทธิ์” ตั้งวิสาหกิจชุมชน
WHA-WHAUP จับมือ “อบต. ตาสิทธิ์” เตรียมจัดตั้งกลุ่มวิสาหกิจชุมชน เสริมสร้างความยั่งยืนสู่ชุมชน
WHA-WHAUP จับมือ “อบต. ตาสิทธิ์” เตรียมจัดตั้งกลุ่มวิสาหกิจชุมชน เสริมสร้างความยั่งยืนสู่ชุมชน
2 ส.ค. 2565

บริษัท ดับบลิวเอชเอ คอร์ปอเรชั่น จำกัด (มหาชน) หรือ WHA และบริษัท ดับบลิวเอชเอ ยูทิลิตี้ส์ แอนด์ พาวเวอร์ จำกัด (มหาชน) หรือ WHAUP และคณะองค์การบริหารส่วนตำบลตาสิทธิ์ เข้าเยี่ยมชมบริษัท ก้องเกียรติ เท็กซ์ไทล์ จำกัด ในจังหวัดสระบุรี เพื่อศึกษาดูงานเกี่ยวกับการแปรรูปวัสดุเหลือใช้จากการเกษตร ให้เป็นเส้นใยสิ่งทอธรรมชาติ
โดยปัจจุบัน WHA Group WHAUP และคณะองค์การบริหารส่วนตำบลตาสิทธิ์ กำลังศึกษาความเป็นไปได้ในการก่อตั้งกลุ่มวิสาหกิจชุมชน เพื่อรีไซเคิลวัสดุเหลือใช้ อาทิเช่น ผักตบชวา หรือใบสับปะรด เพื่อนำเส้นใยจากวัสดุดังกล่าวมาทำเป็นสิ่งทอ โดยโครงการที่ยั่งยืนนี้จะสามารถสร้างงาน สร้างรายได้ให้กับกลุ่มวิสาหกิจชุมชน ส่งเสริมความพอเพียง และความแข็งแกร่งให้แก่ชุมชน
ทั้งนี้ ผู้เยี่ยมชมต่างตั้งใจฟังวิทยากรอธิบายถึงกระบวนการแปลงขยะเหลือใช้ทางการเกษตร ให้เป็นเส้นใยอินทรีย์ ซึ่งเป็นที่ต้องการของผู้ซื้อทั้งในประเทศและต่างประเทศที่กำลังมองหาวัสดุคุณภาพสูง อีกทั้งยังได้ชมเส้นด้ายและเส้นใยคุณภาพสูงที่แปรรูปแล้ว พร้อมใช้เป็นวัตถุดิบในอุตสาหกรรมต่างๆ อีกด้วย